Það eru ekki allir sem átta sig á því hversu mikil þarfaþing brjóstahaldarar og annar nærfatnaður er hjá bágstöddum úti í hinum stóra heimi . Við sleppum því oft að setja þetta með í endurvinnsluna eða til Rauða Krossins , einfaldlega af því við hugsum bara einfaldlega ekki út í það . Núna stendur Rauði Kross Íslands fyrir alsherjar brjóstahaldarasöfnun í tengslum við Kvennahlaupið . Rauði Krossinn hvetur þannig konur sem taka þátt í hlaupinu til að gefa brjóstahaldara sem þær eru hættar að nota en þær Stella Sigurðardóttir , handboltakona ársins , og Soffía móðir hennar gáfu fyrstu brjóstahöldin í söfnunina í gær . Sjóvá Kvennahlaup ÍSÍ verður haldið í 23. skiptið þann 16. júní á 90 stöðum hérlendis og 20 stöðum erlendis . ÍSÍ fagnar um þessar mundir 100 ára afmæli en slagorð Kvennahlaupsins í ár er Hreyfing til fyrirmyndar ! Söfnunin mun standa út júní en hægt verður að koma með fatnaðinn á söfnunarstöðvar Rauða krossins og í Sorpu en einnig verður tekið við brjóstahöldunum við rásmörk Kvennahlaupsins um allt land á hlaupadaginn . „ Íslendingar hafa alltaf verið mjög duglegir við að gefa fatnað til Rauða krossins . Yfirleitt eru fötin mjög vel með farin og sum hafa jafnvel aldrei verið notuð en þessi föt enda oft í verslun okkar hér á landi . Við viljum hins vegar með þessari söfnun vekja athygli á því að við tökum glöð við öllum fatnaði og í raun öllu efni , eins og gardínum og dúkum , sama hvert ástandið á þeim er . Þetta á einnig við um brjóstahöld og önnur nærföt “ segir Örn Ragnarsson hjá Rauða krossinum . Pjattrófurnar skora auðvitað á allar stelpur og konur að taka þátt í þessari söfnun , taka til í undirfataskúffunni og keyra svo ( eða hjóla ) með afraksturinn í næsta gám eða til Rauða Krossins !